
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 2ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  5/2014
ΘΕΜΑ: Τροποποίηση της απογραφής έναρξης του δήμου της 1-1-2011, κατόπιν της αριθ. 262/13 απόφασης – εισήγησης της Οικονομικής Επιτροπής
    Στον Πύργο, σήμερα 15 του μηνός Ιανουαρίου, του έτους 2014, ημέρα Τετάρτη και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 870/10-01-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 25 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Κωνσταντόπουλος Σπυρίδων, 8. Φραγκαντώνης Παναγιώτης, 9. Ανδρικόπουλος Ανδρέας, 10. Ανδρικόπουλος Φώτιος, 11. Αντωνέλος Δημήτριος, 12. Αργυρόπουλος Ιωάννης του Παναγιώτη, 13. Ρωμαίος Στέφανος, 14. Μικελόπουλος Γεώργιος, 15. Δημόπουλος Φώτιος, 16. Ανδριόλας Γεώργιος, 17. Σεϊντής Βασίλειος, 18. Κουρμπανάς Γεώργιος, 19. Λιατσής Δημήτριος, 20. Αγγελακοπούλου Ανδριάνα (Αντιπρόεδρος Δημοτικού Συμβουλίου), 21. Διαμαντόπουλος Κων/νος, 22. Μεσσαλάς Δημήτριος, 23.  Γιάνναρος Χρήστος – Επικεφαλής της παράταξης «Λαϊκή Συσπείρωση», 24. Καραμπέτσος Αθανάσιος, 25. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».  
ΑΠΟΝΤΕΣ: 1. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 2. Τζίνη Διονυσία, 3. Μπίρμπας Κων/νος, 4. Τζουανόπουλος Δημήτριος, 5. Μποσμής Κων/νος, 6. Γεράνιος Κων/νος, 7. Μπελόκας Διονύσιος, οι οποίοι δεν προσήλθαν αν και νόμιμα κλήθηκαν και 
8. Δημουλιάς Λεωνίδας (έχει τεθεί σε αργία)
Επίσης με την υπ’ αριθ. 870/10-01-2014 έγγραφη πρόσκληση του Προέδρου, προσκλήθηκαν στη συνεδρίαση και οι Πρόεδροι των Τοπικών Κοινοτήτων των Δ.Ε Ωλένης, Ιάρδανου και Βώλακος ήτοι: 

ΠΑΡΟΝΤΕΣ: 1. Κανελλόπουλος Γρηγόριος – Πρόεδρος Τ.Κ. Καρυάς, 2. Γκάτσης Σπύρος – Πρόεδρος Τ.Κ. Κλινδιάς, 3. Βάλαρης Κων/νος – Πρόεδρος Τ.Κ. Λαντζοΐου, 6. Αγριδιώτης Βλάσης – Πρόεδρος Τ.Κ. Μαγούλας, 7. Καλαντζής Γεώργιος – Πρόεδρος Τ.Κ. Μουζακίου, 8. Ασημακόπουλος Χρήστος – Πρόεδρος Τ.Κ. Ωλένης, 9. Κάρμης Πέτρος – Πρόεδρος Τ.Κ. Ανεμοχωρίου, 10. Κατσιγιάννης Χρήστος – Πρόεδρος Τ.Κ. Αλποχωρίου, 11. Δημητρουλόπουλος Δημήτριος – Πρόεδρος Τ.Κ. Βροχίτσας, 12. Καλασκάνης Δημήτρης – Πρόεδρος Τ.Κ. Κατσαρού, 13. Παπαγιαννακόπουλος Κων/νος – Πρόεδρος Τ.Κ. Πρασίνου, 14. Μακρόπουλος Άγγελος – Πρόεδρος Τ.Κ. Φοναϊτίκων.

ΑΠΟΝΤΕΣ: 1. Αναστόπουλος Δημήτριος – Πρόεδρος Τ.Κ. Άννας, 2. Κωνσταντόπουλος Νικόλαος – Πρόεδρος Τ.Κ. Αρβανίτη,  3. Κολοβάδης Κων/νος – Πρόεδρος Τ.Κ. Γουμέρου, 4. Τσατσαμπάς Γεώργιος – Πρόεδρος Τ.Κ. Καράτουλα, 5. Μητρόπουλος Δημήτριος – Πρόεδρος Τ.Κ. Κουτσοχέρας, 6. Καραγκούνης Ανδρέας – Πρόεδρος Τ.Κ. Λανθίου, 7. Μπλόσκας Γεώργιος – Πρόεδρος Τ.Κ. Πεύκης, 8. Σταυρόπουλος Χρήστος – Πρόεδρος Τ.Κ. Σοπίου, 9. Τσαπαρδώνης Παναγιώτης – Πρόεδρος Τ.Κ. Χαριάς, 10. Αγριδιώτης Χρήστος  - Πρόεδρος Τ.Κ. Χειμαδιού, 11. Μπιρμπίλης Δημήτριος – Πρόεδρος Τ.Κ. Αγριδίου, 12. Βαρώτσος Δημήτριος – Πρόεδρος Τ.Κ. Αλφειούσας, 15. Ανδριόπουλος Ιωάννης – Πρόεδρος Τ.Κ. Αγ. Αποστόλων,  16. Διονυσόπουλος Θεόδωρος – Πρόεδρος Τ.Κ. Βουνάργου, 17. Κανελλόπουλος Γρηγόρης – Πρόεδρος Τ.Κ. Κορυφής, 18. Αυγερινόπουλος Ευθύμιος – Πρόεδρος Τ.Κ. Ξυλοκέρας, οι οποίοι δεν προσήλθαν αν και νόμιμα κλήθηκαν.

    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

-----------------------------
Ακολούθως ο Πρόεδρος έθεσε υπόψη του δημοτικού συμβουλίου το 2ο   θέμα της ημερήσιας διάταξης με τίτλο: «Λήψη απόφασης τροποποίησης της απογραφής έναρξης του δήμου της 1-1-2011, κατόπιν της αριθ. 262/13 απόφασης – εισήγησης της Οικονομικής Επιτροπής» και παραχώρησε το λόγο στον Αντιδήμαρχο Οικονομικών Υπηρεσιών κ. Ι. Αργυρόπουλο, ο οποίος εισηγούμενος το θέμα ανέφερε:
«Με την αριθ. 21/28-03-2011 απόφαση της Οικονομικής Επιτροπής εγκρίθηκε η καταχώριση της απογραφής έναρξης στο βιβλίο απογραφών και ισολογισμών του δήμου, σύμφωνα με την έκθεση απογραφής έναρξης της Επιτροπής Απογραφής.

Με την αριθ. 140/2011 απόφαση του Δ.Σ. εγκρίθηκε η απογραφή και ο ισολογισμός έναρξης του νέου Δήμου Πύργου, σύμφωνα με την αρ. 74445/29-12-10 απόφαση του ΥΠ.ΕΣ.Α&Η.Δ.
Βάσει  του άρθρου 3 της ίδιας απόφασης, οποιεσδήποτε διαφορές στις ποσότητες και αξίες της απογραφής προκύπτουν από μεταγενέστερο έλεγχο της απογραφής, ποσοτικά και κατ’ αξία, εγκρίνονται και καταχωρούνται στους οικείους λογαριασμούς κατόπιν απόφασης του δημοτικού συμβουλίου. Τυχόν διαφορές της αρχικής απογραφής και αποτίμησης, που θα προκύψουν από τον έλεγχο των οικονομικών καταστάσεων του δήμου καταχωρούνται στους οικείους λογαριασμούς κατόπιν αποδοχής της σχετικής εκθέσεως ελέγχου από το δημοτικό συμβούλιο.
Κατ’ εφαρμογή της ανωτέρω απόφασης με την 122/2012 απόφαση της οικονομικής επιτροπής αποφασίστηκε η τροποποίηση της αρ. 21/2011 απόφασής της που αφορούσε στα στοιχεία απογραφής του Δήμου έτους 2010.

Με την 355/2012 απόφαση του Δ.Σ. εγκρίθηκε η τροποποίηση αυτή.

Με την 151/12 απόφαση της Οικονομικής Επιτροπής και με την  441/12 απόφαση του Δημοτικού Συμβουλίου τροποποιήθηκε εκ νέου η απογραφή έναρξης του δήμου. 
Με την 91/13 απόφασή της η Οικονομική Επιτροπή κατά πλειοψηφία ενέκρινε τη μερική ανάκληση της 151/12 απόφασής της.
Το Δ.Σ  με την 170/13 απόφασή του προέβη στην μερική ανάκληση της 441/12.
Σήμερα, κατόπιν της αριθ. 262/13 απόφασης - εισήγησης της Οικονομικής Επιτροπής (57798/03-12-13 σχετ. έγγραφο της Δ/νσης Οικονομικών Υπηρεσιών)  θα πρέπει το Σώμα να προβεί σε μια ακόμη μεταβολή της απογραφής έναρξης που έχει τις εξής παραμέτρους:
A)Η πρώτη παράμετρος αφορά στην προσθήκη περιουσιακών στοιχείων (ως συνημμένη κατάσταση) στους λογαριασμούς των παγίων που θα εγγραφούν και αφορούν τον πρώην Δήμο Ιάρδανου της Δημοτικής Ενότητας Ιάρδανου. Τα ακίνητα αυτά προσδιορίστηκαν από τη διασταύρωση των στοιχείων που πάρθηκαν από το υποθηκοφυλακείο και των στοιχείων της φυσικής απογραφής που είχε πραγματοποιήσει η επιτροπή Απογραφής. 

Τα περιουσιακά αυτά στοιχεία ενσωματώνονται στα βιβλία του Δήμου με αξία 0,01 ευρώ ανά ακίνητο, η οποία θα αυξηθεί μελλοντικά από την αναπροσαρμογή με βάση την μέθοδο του αντικειμενικού προσδιορισμού. 

Με βάση λοιπόν τα ανωτέρω θα προκύψει αύξηση των ενσώματων ακινητοποιήσεων συνολικού ποσού 1,40 ευρώ με αντίστοιχη αύξηση του κεφαλαίου του Δήμου. 

Β)Η δεύτερη παράμετρος αφορά στη μεταφορά των περιουσιακών στοιχείων των απαιτήσεων και των υποχρεώσεων που αφορούν σε ύδρευση και αποχέτευση των πρώην δήμων Βώλακος, Ιάρδανου και Ωλένης στη ΔΕΥΑ Πύργου. Είναι μια διαδικασία που προβλέπεται από τις διατάξεις του Ν.3852/2010 του άρθρου 2 παρ. 2, του Ν.1069/1980 και του άρθρου 8 παρ. 7 του Ν.2839/2000. (ορίζεται ενιαία διαχείριση του τομέα ύδρευσης – αποχέτευσης, είτε από το Δήμο, είτε από τη ΔΕΥΑΠ). Με την αριθ.441/2012 απόφαση του Δημοτικού Συμβουλίου  εγκρίθηκε η μεταφορά των ανωτέρω στη ΔΕΥΑ Πύργου. 

Υποχρεώσεις ποσού 30.516,30 ευρώ που τιμολογήθηκαν το Νοέμβριο του 2013 (θεώρηση λογαριασμών από Τεχνική Υπηρεσία στις 16/06/2011)  από την εταιρεία Χ. ΧΙΩΝΗΣ ΣΥΜΒΟΥΛΟΙ ΜΗΧΑΝΙΚΟΙ Α.Ε. και  αφορούν:

1. 2ο Λογαριασμό Μελέτης αποχέτευσης λυμάτων Βουνάργου ποσού 9.704,70 ευρώ  

2. 2ο Λογαριασμό Μελέτης αποχέτευσης λυμάτων Κατσαρού ποσού 8.782,20 ευρώ.

3. 2ο Λογαριασμό Μελέτης αποχέτευσης λυμάτων Πρασίνου ποσού 12.029,40 ευρώ  

Θα πρέπει να γίνει τροποποίηση της απογραφής, και αυτές οι υποχρεώσεις να μεταφερθούν στη ΔΕΥΑ Πύργου…] 


Κατόπιν ο Πρόεδρος του δημοτικού συμβουλίου κάλεσε το Σώμα ν’ αποφασίσει επί της εισήγησης του Αντιδημάρχου.
Το Δημοτικό Συμβούλιο Πύργου,

  λαμβάνοντας υπόψη του:

· Τις διατάξεις του Ν. 3852/2010 
· Τις διατάξεις του άρθρου 3 της αρ. 74445/29-12-10 απόφασης του ΥΠ.ΕΣ.Α και Η.Δ
· Την 140/2011 απόφαση του Δημοτικού Συμβουλίου: «Έγκριση ισολογισμού – απογραφής έναρξης του Δ. Πύργου»
· Τις υπ’ αριθ. 21/11, 122/12  και 151/12 αποφάσεις της Οικονομικής Επιτροπής
· Την 355/12 απόφαση του Δ.Σ με την οποία εγκρίθηκε η πρώτη τροποποίηση της απογραφής έναρξης του δήμου, η οποία επικυρώθηκε με την υπ’ αριθ. 105062/4980/16-11-12, απόφαση του Γ.Γ Αποκεντρωμένης Διοίκησης Πελοποννήσου, Δυτικής Ελλάδας και Ιονίου.
· Την 441/12 απόφαση του Δημοτικού Συμβουλίου με την οποία, κατόπιν της υπ’ αριθ. 151/12 απόφασης της Ο.Ε, εγκρίθηκε η 2η τροποποίηση της απογραφής έναρξης του δήμου (η απόφαση αυτή επικυρώθηκε με την υπ’ αριθ. 4728/238/23-01-13, απόφαση του Γ.Γ Αποκεντρωμένης Διοίκησης Πελοποννήσου, Δυτικής Ελλάδας και Ιονίου).
· Την 170/13 απόφαση με την οποία το Δ.Σ προέβη στην μερική ανάκληση της 441/12 απόφαση του [Η 170/13 απόφαση του Δ.Σ επικυρώθηκε  με την αριθ. 68226/2893/17-7-13 απόφαση του Γ.Γ Αποκεντρωμένης Διοίκησης Πελοποννήσου Δυτικής Ελλάδος και Ιονίου].

· Την 262/13 απόφαση της Οικονομικής Επιτροπής: «Τροποποίηση απογραφής έναρξης, 01-01-2011» που επικυρώθηκε με την αριθ. 158053/6865/30-12-13 απόφαση του Γ.Γ Αποκεντρωμένης Διοίκησης Πελοποννήσου Δυτικής Ελλάδος και Ιονίου
· Την εισήγηση του Αντιδημάρχου, μετά από διαλογική συζήτηση και τη διεξαγωγή ψηφοφορίας, 

ομόφωνα α π ο φ α σ ί ζ ε ι

Την τροποποίηση της από 01-01-2011 απογραφής έναρξης του δήμου Πύργου ως εξής:

 Α)Προσθέτει, στους λογαριασμούς των παγίων, περιουσιακά στοιχεία της Δημοτικής Ενότητας Ιάρδανου, όπως αυτά προσδιορίστηκαν μετά τη διασταύρωση των στοιχείων του υποθηκοφυλακείου και των στοιχείων της φυσικής απογραφής που είχε πραγματοποιήσει η Επιτροπή Απογραφής. 

Τα περιουσιακά στοιχεία (ως συνημμένη κατάσταση) ενσωματώνονται στα βιβλία του Δήμου Πύργου με αξία 0,01 € ανά ακίνητο και προκύπτει αύξηση των ενσώματων ακινητοποιήσεων συνολικού ποσού 1,40 € με αντίστοιχη αύξηση του κεφαλαίου του Δήμου Πύργου. Η αξία αυτή στο μέλλον θα αυξηθεί, με βάση τον αντικειμενικό προσδιορισμό της αξίας των ακινήτων.

Β)Μεταφέρει τα περιουσιακά στοιχεία των απαιτήσεων και υποχρεώσεων που αφορούν σε ύδρευση και αποχέτευση των πρώην Δήμων Βώλακος, Ιάρδανου και Ωλένης στη ΔΕΥΑ Πύργου, βάσει της 441/2012 απόφασης του Δημοτικού Συμβουλίου.

Συγκεκριμένα, μεταφέρει υποχρεώσεις ποσού 30.516,30 € που τιμολογήθηκαν το Νοέμβριο του 2013 (θεώρηση λογαριασμών από την Τεχνική Υπηρεσία στις 16-06-2011) από την εταιρεία Χ. ΧΙΩΝΗΣ ΣΥΜΒΟΥΛΟΙ ΜΗΧΑΝΙΚΟΙ Α.Ε. και  αφορούν:

1. 2ο Λογαριασμό μελέτης αποχέτευσης λυμάτων Βουνάργου ποσού 9.704,70€.  

2. 2ο Λογαριασμό μελέτης αποχέτευσης λυμάτων Κατσαρού ποσού   8.782,20€.

3. 2ο Λογαριασμό μελέτης αποχέτευσης λυμάτων Πρασίνου ποσού  12.029,40€.                            
· Το θέμα ενέκριναν και οι Πρόεδροι των Τ.Κ που προσήλθαν στη συνεδρίαση, ως ανωτέρω αναγράφονται.
Η παρούσα απόφαση έλαβε αύξοντα αριθμό 5/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   
Ο ΠΡΟΕΔΡΟΣ                       ΤΑ ΜΕΛΗ             Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος  12 –  2  - 2014

Ο ΠΡΟΕΔΡΟΣ ΤΟΥ Δ.Σ
ΕΥΣΤΑΘΙΟΣ ΚΑΝΝΗΣ

